Setmanari Punt TIC núm. 329\nDilluns, 16 de novembre 2009\nMés de 150 entitats de dones comencen la formació del programa Ende\nAquest dissabte, 14 de novembre, representants de 151 entitats de dones de tot Catalunya han iniciat la formació en TIC del programa Ende, que pretén impulsar la participació activa d'aquestes entitats en espais virtuals i crear xarxa associativa. La formació continuarà els propers dissabtes 21 i 28 de novembre i 12 de desembre.\nJa heu fet la sol·licitud per ser centre col·laborador de l'ACTIC?\nEncara continua obert el procés per esdevenir centre col·laborador en l'avaluació i formació per l'Acreditació de Competències en Tecnologies de la Informació i la Comunicació (ACTIC). Us recordem què és l'ACTIC i per a què serveix, a través d'un vídeo que resumeix els continguts que hem anat publicant durant els últims mesos.\nEls treballs seleccionats per als Premis Mediavall s'emetran a la televisió\nEls treballs seleccionats per optar al Premi de Millor Producció Multimèdia i Millor Producció Audiovisual dels III Premis Mediavall seran emesos a la televisió i entre els espectadors i espectadores triaran el guanyador del Premi del Públic. Les obres s'emetran al programa El Magazín de Televisió del Ripollès els dimecres 18 i 25 de novembre i 3 i 10 de desembre.\nNous cursos, al Racó TIC d'Oló\nAl Punt TIC de Santa Maria d'Oló comencen nous cursos d'iniciació a la informàtica, de creació de pàgines web amb el programa Kompozer, de correu electrònic i de recerca de feina per Internet.\nNou Tasta'm: recursos d'autoaprenentatge de les TIC\nL'Oficina de Dinamització Comunitària del projecte Òmnia dedica el nou menú de recursos Tasta'm a una selecció de webs que pretenen permetre als participants dels punts millorar els seus coneixements i també ser una font de recursos i materials perquè els dinamitzadors/ores preparin els seus tallers.\nInauguració del Punt TIC elcanal de Manlleu\nDivendres 6 de novembre es van inaugurar a Manlleu les noves instal·lacions d’elcanal, dins de les quals hi trobem l’espai del Punt TIC. Jordi Bosch, secretari de Telecomunicacions i Societat de la Informació de la Generalitat, va ser l’encarregat de donar el tret de sortida oficial a les noves instal·lacions. Durant la tarda es va fer una jornada de portes obertes amb tallers de diverses temàtiques i es van presentar tots els espais.\nDes de la Xarxa de Telecentres de Lleida ens expliquen que l'Institut Municipal d'Informàtica ha presentat l'aplicació de la Carpeta ciutadana de l'Ajuntament de Lleida a les VI Jornades de Signatura Electrònica. Es tracta d'un servei municipal, que facilita als ciutadans i ciutadanes la realització de tràmits telemàtics amb el consistori lleidatà.\nL'Òmnia de Santa Coloma de Cervelló, amb la Linkat\nDes de la seva aparició al mercat, al Punt TIC-Òmnia Santa Coloma de Cervelló - MITHRA estan promocionant la Linkat com a distribució per als participants del punt. Tot i que en un principi està dedicada al món educatiu, troben que està molt ben resolta i la promocionen.\nMasquefa Sense Fils ja proporciona Internet a 150 usuaris/àries\nEl Secretari de Telecomunicacions de la Generalitat, Jordi Bosch, elogia l’aposta de Masquefa per les TIC, en la inauguració de la xarxa wifi municipal "Masquefa Sense Fils". Aquesta xarxa pretén arribar a les 2.000 llars en el futur immediat i incorporar noves aplicacions com la telefonia IP o la ràdio i la televisió on-line.\nÒmnia AV Sant Roc dóna suport a la Marxa Mundial per la Pau i la No Violència\nL'Òmnia AV Sant Roc proposa donar suport a la iniciativa de la Marxa Mundial per la Pau i la No Violència, organitzar activitats i sessions de cerca d’informació a Internet, fomentar les adhesions dels participants dels punts, etc. Ells ja ho estan fent i animen al la resta de Punt TIC a fer-ho també!\nFomentant l'e-learning, a l'Òmnia de Santa Coloma de Cervelló\nEn línia amb el conveni que té el Punt TIC-Òmnia Santa Coloma de Cervelló - MITHRA amb el Consorci de Normalització Lingüística del Baix Llobregat, estan promocionant entre els i les participants la plana web Parla.cat, eina on-line per aprendre català. Aquesta acció també s'enquadra dins de l'impuls d'iniciatives autoformatives no estrictament referides a la informàtica.\nLa jornada de la Internet Social comença a la wiki!\nJa podeu començar a participar a la wiki de la jornada de la Internet Social 2009, que tindrà lloc el proper 26 de novembre. Hi podeu opinar sobre com penseu que serà l'Òmnia del futur i també aportar idees al grup de treball de Nous reptes de les xarxes de telecentres del IV Congrés de la CiberSocietat. Si encara no us heu inscrit a la jornada, ho podeu fer omplint aquest formulari.\nJornada Plans de Desenvolupament Comunitari\nDes de la Secretaria d'Acció Ciutadana conviden als dinamitzadors i dinamitzadores i agents del projecte Òmnia a la Jornada de Plans de Desenvolupament Comunitari, que tindrà lloc el dijous 19 de novembre, a la Casa del Mar, Barcelona.\n24 ens locals reben l'ajut per a projectes de teletreball\nEl Departament de Governació i Administracions Públiques, a través de la Secretaria de Telecomunicacions i Societat de la Informació, ha resolt la convocatòria d’ajuts a projectes de teletreball, foment de les TIC a les PIMES i dinamització econòmica a través de les TIC, destinats a corporacions locals. Molts dels beneficiaris d'aquesta subvenció són ens locals que gestionen Punt TIC de Teletreball.\nDimecres, 11 de novembre, es van lliurar els premis CATCert que pretenen reconeixen l'esforç i l'excel·lència de les organitzacions, tant privades com públiques, en l'impuls i foment de l'ús de la signatura electrònica. Podeu consultar la llista dels premiats, a la notícia.\nLa 14a Setmana de la Ciència a Catalunya tindrà lloc del 13 al 24 de novembre. Enguany els eixos temàtics centrals seran els conceptes d’evolució, creativitat i innovació. Es realitzaran diversitat d'activitats a tot Catalunya, com ara, jornades de portes obertes als museus, conferències, tallers, concursos, passejades mediambientals, cinema i molt més. Seran 424 actes de divulgació del coneixement científic i tecnològic a 73 localitats catalanes.\nMàster de Comunicació i Educació de la UAB\nÉs obert el període de preinscripció per a la nova edició del Màster Internacional de Comunicació i Educació de la Universitat Autònoma de Barcelona (UAB), que començarà a principis de 2010 i es podrà cursar en tres modalitats: presencial, semipresencial i on-line. Aquest màster pretén fomentar el debat, la mirada crítica i analítica i la curiositat sobre els temes de comunicació i educació.\nBeques per avaluar l'impacte de l'accés públic a les TIC\nEl Programa de Beques d'Investigació Amy Mahan per avaluar l'impacte de l'Accés Públic a les TIC és un projecte de divuit mesos de durada patrocinat pel Centre Internacional d'Investigacions per al Desenvolupament (CIID) i administrat per la Universitat Pompeu Fabra. El Programa atorgarà fins a 12 beques de recerca a investigadors/ores novells de països en vies de desenvolupament d'Àfrica i l'Orient Mitjà, Àsia i Amèrica Llatina i el Carib.\nL'Associació Societat Tecnologies de la Informació i la Comunicació impulsa la Primera Campanya Solidària 2.0 a benefici de la Fundació Banc dels Aliments. STIC.cat promou aquesta campanya per ajudar econòmicament el Banc dels Aliments, fundació sense ànim de lucre, que té com a objectiu lluitar contra la fam d’aquí.\nComunicacions del IV Congrés de la CiberSocietat\nEl IV Congrés de la CiberSocietat entra en l'última fase: la discussió de les comunicacions. Ja s'han fet públiques les comunicacions i fins el 28 de novembre s'estendran les discussions. En aquest enllaç trobareu totes les comunicacions. Destaquem les publicades en el marc del grup de treball de "Nous reptes de les xarxes de telecentres" (les trobareu aquí). Són 10 articles, que tracten diferents temes, com ara, el desafiament del moviment de telecentres, els telecentres col·laboratius, casos específics dels Punt TIC de Solsona i Rubí, telecentres i crisi, el teletreball, etc. Recordeu que podeu participar en aquest grup de treball sobre els telecentres i dir la vostra!


Estratègia de ciutat – Lluïsa Moret i Sabidó\nListado de la etiqueta: Estratègia de ciutat\nTu ets aquí: Inici1 / Estratègia de ciutat\n20/04/2018 /en Destacada Mitjans, Mitjans /per Lluïsa Moret i Sabidó\nEl dimarts 17 d’abril vaig participar en el programa Panorama Municipal d’ETV, acompanyada d’Albert Mendiola, xef santboià propietari del restaurant Marimorena i Cuiner de l’Any 2017.\nAmb la periodista Magda Gómez hem parlat de la carxofa, el producte agrari que ens identifica com a ciutat i de l’aposta que hem fet des de l’Ajuntament per donar suport als productes de proximitat del nostre Parc Agrari.\nAl programa surten declaracions de veïns i veïnes, del president de l’associació Sant Boi Degusta, Carlos González, del president de la Cooperativa Agrària Santboiana, Lluís Solanas, i de la presidenta de Som Bici, Tona Mangues.\nPagesos, restaurants i entitats s’impliquen per donar a conèixer el nostre producte estrella i la cuina de qualitat dels nostres establiments de restauració. Una gran tasca perquè la ciutat es consolidi com ciutat saludable i sostenible.\nhttps://alcaldia.santboi.cat/wp-content/uploads/2018/04/PANORAMA.jpg 521 798 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2018-04-20 13:16:522018-11-19 14:50:34La carxofa, al programa “Panorama Municipal” d’ETV\nLa bona salut de la cuina santboiana\n05/04/2018 /en Destacada Opinió, Opinió /per Lluïsa Moret i Sabidó\nEns trobem en un moment efervescent de la cuina i la gastronomia santboianes. Un excel·lent grup de professionals, apassionats per la seva feina, treballen de valent per oferir plats ben elaborats amb productes de qualitat i de proximitat.\nSense cap dubte, grà- cies al seu esforç, han aconseguit que el seu sigui un sector en creixement. La darrera edició de la Carxofada, que vam celebrar al març, va ser un clar exemple de la bona situació en què ens trobem. La carxofa és tot un símbol de la nostra identitat, el producte estrella del nostre Parc Agrari i un ingredient magnífic per nodrir una gastronomia d’alt nivell, saludable i de kmO, tant tradicional i de tota la vida com moderna i innovadora.\nTots aquests elements ajuden a reforçar la nostra estratègia de ciutat i aporten a Sant Boi un atractiu turístic que hem de continuar potenciant.\nVolem seguir donant a conèixer les nostres singularitats al mateix temps que avancem cap a una ciutat cada vegada més saludable i sostenible. Tenim un compromís amb la salut, l’alimentació sana i els hàbits saludables.\nPer això defensem el producte fresc que elabora la nostra pagesia, que es pot adquirir als nostres mercats municipals i que podem gaudir als nostres establiments de restauració.\nSeguim així, pas a pas i sense aturar-nos, treballant per un Sant Boi on ja es respira un altre aire. Des d’aquí vull dir-vos que ens hem de felicitar perquè tenim una gastronomia amb molt bona salut fruit del seu compromís amb l’alimentació saludable. Com a alcaldessa, n’estic molt orgullosa.\nhttps://alcaldia.santboi.cat/wp-content/uploads/2018/04/viure-març.jpg 557 759 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2018-04-05 11:35:462018-05-08 13:24:06La bona salut de la cuina santboiana\nReinventar junts Sant Boi\n23/02/2018 /en Destacada Opinió, Opinió /per Lluïsa Moret i Sabidó\nCom segurament sabeu, a Sant Boi estem immersos en la construcció de la nostra estratègia de ciutat. Quin Sant Boi volem per als pròxims quinze anys? Aquesta és la pregunta. La resposta és que volem que se’ns identifiqui com una ciutat metropolitana saludable i sostenible.\nDimarts passat vaig tenir oportunitat de parlar sobre aquest tema al Fòrum empresarial. Hi havia moltes persones del nostre teixit econòmic i de les entitats ciutadanes. Els vaig emplaçar a treballar al costat de l’Ajuntament pel futur de Sant Boi. A construir junts aquesta estratègia.\nTal com ens va explicar Miquel Rodríguez, de l’escola de negocis IESE, el futur és de les ciutats. Però si volem crèixer i fer-ho de manera equilibrada, hem de posar les persones sempre en el centre de la nostra mirada. I sumar els esforços de les empreses i els col·lectius que generen riquesa i valors al territori amb la seva feina diària.\nSant Boi ja respira un altre aire. Sant Boi s’està reinventant. Però des de l’Ajuntament no podem ni volem fer sols aquest camí. Necessitem de la complicitat i la col·laboració de tothom. Comptem amb tots vosaltres per sumar les màximes energies i aliances. Per poder aprofitar les nostres singularitats i construir un futur il·lusionant. Per reinventar junts Sant Boi.\nhttps://alcaldia.santboi.cat/wp-content/uploads/2018/02/Fòrum-empresarial-blog-alcaldessa.jpg 211 400 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2018-02-23 08:25:472018-04-17 09:47:20Reinventar junts Sant Boi\nEl premi és vostre!\n14/02/2018 /en Destacada Opinió, Opinió /per Lluïsa Moret i Sabidó\nEl diumenge 18 de febrer farem una festa per celebrar que som la ciutat més sostenible de l’Estat.\nLa places de Catalunya i de l’Ajuntament s’ompliran d’activitats per demostrar que tenim molts bons motius per estar contents.\nEstic orgullosa del compromís global que la ciutat té amb la sostenibilitat des de fa molts anys.\nPerquè aquest és un premi per a les entitats, per als agents econòmics i socials i per totes les persones que, amb el vostre comportament responsable, ens ajudeu dia a dia a treballar per una ciutat més sostenible.\nEncara tenim molt camí per fer, però a Sant Boi ja respirem un altre aire.\nUs espero diumenge per gaudir plegats d’aquest reconeixement. El premi és vostre!\nhttps://alcaldia.santboi.cat/wp-content/uploads/2018/02/SANT-BOI-SOSTENIBLE-1.jpg 313 800 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2018-02-14 12:14:182018-04-17 11:38:56El premi és vostre!\n22/01/2018 /en Destacada Mitjans, Mitjans /per Lluïsa Moret i Sabidó\nMolts mitjans de comunicació han recollit aquests dies la notícia del Premio a la Ciudad más Sostenible guanyat per Sant Boi.\nEl jurat d’aquests prestigiosos guardons estatals ha reconegut el conjunt de les nostres polítiques de sostenibilitat.\nSant Boi és notícia.\nhttps://alcaldia.santboi.cat/wp-content/uploads/2018/01/Premialsmitjans.jpg 300 550 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2018-01-22 13:49:252018-04-17 11:43:36El Premi a la Ciutat més Sostenible, protagonista als mitjans\nSant Boi, la Ciutat més Sostenible\n22/01/2018 /en Destacada Opinió, Opinió /per Lluïsa Moret i Sabidó\nLa setmana passada vaig tenir el gran orgull de rebre, en nom de Sant Boi, el premi estatal a la Ciutat més Sostenible. És un nou reconeixement, molt important, a la nostra aposta estratègica per esdevenir una ciutat metropolitana sostenible i saludable.\nVull compartir aquí amb tots i totes vosaltres el contingut de la meva intervenció en l’acte de lliurament dels guardons, que va tenir lloc a l’auditori del Ministerio de Agricultura y Pesca, Alimentación y Medio Ambiente, a Madrid.\nExcel·lentíssima ministra d’Agricultura i Pesca, Alimentació i Medi Ambient\nSra. secretària d’Estat de Medi Ambient\nPresidenta de la Fundació Fòrum Ambiental\nConseller delegat d’Ecoembes\nEn primer lloc, m’agradaria agrair el privilegi i la gran responsabilitat que suposa representar, amb aquestes paraules, el conjunt de municipis premiats en les diferents categories d’aquesta quinzena edició dels premis “Ciutat Sostenible”.\nGràcies a la Fundació Fòrum Ambiental, amb la col·laboració i suport d’Ecoembes i del Ministeri d’Agricultura i Pesca, Alimentació i Medi Ambient, per aquesta iniciativa que ve a reconèixer l’extraordinari esforç i la qualitat del conjunt d’accions innovadores que s’estan desenvolupant des de l’esfera local a favor de la defensa del medi ambient i la sostenibilitat al nostre país.\nAvui ens trobem aquí ciutats molt diferents, però a les quals ens uneix un mateix compromís: incorporar la sostenibilitat com a variable determinant en la gestió d’aspectes estratègics com la reducció de residus, el cicle integral de l’aigua, la mobilitat i la lluita contra el canvi climàtic, l’eficiència i l’estalvi energètic, l’educació ambiental i la qualitat de l’aire. I així ho recullen aquests premis.\nEn aquest context no hi ha cap dubte, en la meva opinió, que hi ha tres elements que marcaran el futur pròxim.\n– Que les ciutats només poden plantejar-se desenvolupaments urbans íntegrament sostenibles que suposa que tindran present de forma sistemàtica la variable de sostenibilitat en el global de les polítiques públiques i en les decisions que determinaran la seva configuració.\n– Que els municipis lideraran iniciatives col·lectives, construïdes des de la participació i la complicitat de la ciutadania i la col·laboració dels agents econòmics i socials en cada territori.\n– I que el nou horitzó per al progrés es una economia verda, justa, inclusiva i eficient que freni la destrucció del planeta i creï un sector generador d’activitat econòmica i treball digne.\nPer això vull destacar novament la importància i la transcendència d’aquests premis que ens ajuden a seguir avançant cap a una societat en la qual sigui compatible el desenvolupament econòmic amb la defensa del medi ambient i la lluita contra en canvi climàtic, una societat amb ciutadans i ciutadanes conscients i compromesos, en ciutats respectuoses amb els seus entorns naturals i amb espais públics de millor qualitat i salut ambiental.\nUns premis que reconeixen el paper dels pobles i les ciutats i dels governs locals, fonamentals per la seva capacitat i voluntat per actuar combinant la proximitat amb la visió estratègica global de generar sinergies de cooperació públicoprivada eficaces, eficients, efectives i, sobretot, sostenibles.\nPermeteu-me ara que, abans de finalitzar, faci esment al municipi que represento, Sant Boi de Llobregat. És la segona vegada que rep el premi a la ciutat més sostenible i per això per a mi suposa un orgull recollir aquest reconeixement a l’esforç i a l’aposta històrica de Sant Boi per esdevenir una ciutat metropolitana, innovadora, sostenible i saludable; que defensa el seu entorn agrícola, forestal i fluvial, pel seu valor ambiental, paisatgístic i també com a motor econòmic real. Vull reconèixer explícitament els equips polítics i tècnics que han liderat aquest procés fins avui.\nAcabo dient que des de Sant Boi, i estic convençuda que des de la resta de ciutats que avui som aquí, seguirem treballant en benefici de la sostenibilitat i el medi ambient en les nostres ciutats i des de les nostres ciutats per al planeta.”\nhttps://alcaldia.santboi.cat/wp-content/uploads/2018/01/premi-3.jpg 408 1024 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2018-01-22 11:46:562018-04-18 12:43:47Sant Boi, la Ciutat més Sostenible


Casa I Colli Piano di Sorrento Itàlia - Ofertes d'hotels amb els MILLORS DESCOMPTES EN LÍNIA\nVia Pontecorvo 68, Piano di Sorrento, Piano di Sorrento, Itàlia, 80063 - Veure al mapa\nMés informació sobre Casa I Colli\nDissenyat tant per oci com per negoci, Casa I Colli està situat idealment a Piano di Sorrento; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Casa I Colli, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Magatzem d'equipatge, transport hotel/aeroport, habitació familiar, instal.lacions de barbacoa, biblioteca són només algunes de les comoditats que fan que Casa I Colli sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, balcó/terrassa, ventilador, aparell de televisió LCD/pantalla de plasma a cada habitació. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Les seves instal.lacions de primera i una situació excelent fan de Casa I Colli la base perfecta per a gaudir de la seva estada a Piano di Sorrento.\nTots els tipus de viatgers (6) Parelles (4) Famílies amb infants grans (2) Grups (1)


L’exèrcit bts ha barrejat sentiments sobre la coberta de sofia carson de ‘noi amb luv’ durant els ardys - Història\n'Vaig ser super defensiu sobre això, però ara m'adono que ha sortit massa lluny'.\nEl 16 de juny va tenir lloc la celebració de la música ARDYs: A Radio Disney Music Celebration, coneguda anteriorment com a Radio Disney Music Awards, amb Sofia Carson com a presentadora. El Descendents 3 l'actor va donar inici a la cerimònia amb una cançó Medley que va incloure l'èxit de BTS 'Boy With Luv', i el BTS ARMY ha barrejat sentiments al respecte.\n'Sofia Carson ... la persona que va fotografiar bts bombardejats ... i tocava a l'atzar hoseok ... per tenir un pes ... cobreix ...' Un ARMY va publicar a Twitter en veure l'obertura de Sofia, fent referència a un moment en això any Billboard Music Awards quan l’actor va plantejar amb el grup, cosa que alguns fans van pensar que havien agafat el grup per sorpresa.\n'No m'agrada parlar-ne ... però aquesta és la mateixa Sofia Carson que va saltar a la foto de BBMA amb BTS i va afegir a Hobi', va escriure un altre fan descontentament després de la interpretació de ARDYs.\nTot i que alguns ARMY no són un gran fan de l'homenatge de Sofia, d'altres estan més que bé, ara la defensen en línia. 'Em confon perquè quan Sofia Carson es va fer una foto amb BTS perquè era fan, sempre es va enojar i va dir que era per la protecció, i quan va fer una portada de la seva cançó va demostrar encara més que és fan. encara em vaig enfadar més? doncs, què passa aquí ', va escriure una ARMY, que reflexionava a la reacció.\n'Crec que alguns exèrcits estan duent a Sofia Carson, entenc que estàs molest amb el que va passar a la BBC, però no és acceptable acceptar-la i posar-se al cap del seu nom. Sí, alguns dels mems són graciosos, però en un moment determinat s'estan de les mans i caldrà que es redueixin les tonificacions ', ha afegit un altre.\nUna altra persona també va cridar les persones que van criticar la decisió de Sofia de cantar només les parts en anglès de 'Boy With Luv'. '... ja hauràs pallassat Sofia Carson per saltar-se la part coreana, però encara l'hauria pallassada per' carnissar 'l'idioma ... però la meitat de tots no coneixen la maleïda llengua ... i ella El autor de BigHits també va obtenir ... majors ', va assenyalar el fan.\nÉs totalment comprensible prendre les coses al cor en què es preocupen els nostres favorits, però, tal com van assenyalar alguns ARMY, no és correcte ser menyspreat pel bé. “Quant a la cosa de Sofia Carson, solia ser molt defensiva sobre això, però ara m’adono que ha sortit massa lluny. Igual que sí, desatenia BTS, entenc per què estàs boig, però hauríem de centrar-nos en coses més importants en lloc de arruïnar la nostra ja tòxica reputació ”, va escriure una ARMY després de veure alguns dels odiosos comentaris que Sofia rebia.\nAl final, ARMYs va guanyar la nit, celebrant la victòria del Global Phenom de BTS i Sofia va tenir una explosió no només de la pista de BTS, sinó també del 'ME!' De Taylor Swift. i 'Old Town Road' de Lil Nas X, entre d'altres.\nVoleu més de Teen Vogue? Mira això: El BTS ARMY està tan orgullós de formar part del club d’honors d’UNICEF


manelzaera: de maig 2006\nLa plataforma Estatut Jo Sí i els socialistes\nAquests dies es parla de l'espai on està ubicat el web de la plataforma Estatut Jo Sí. El bloc Busot té una entrada on destaca que l'adreça IP del web coincideix amb una de les adreces del lloc Lavinia, del lloc del PSC, del diari El Plural,... Per comprovar-ho només cal fer un ping a les adreces dels llocs web indicats. L'entrada del bloc Busot fa referència a la relació entre el servidor Lavinia, els llocs que conté i els socialistes, cosa que obliga a pensar que la plataforma Estatut Jo Sí té alguna relació amb el PSC, malgrat que es negui tal cosa. Fins i tot s'apunta que aquesta podria ser la primera experiència de sociovergència.\nEscrit per Unknown a 31.5.06 0 comentaris Enllaços que hi fan referència\nReducció del minitransvasament\nL'Ajuntament d'Amposta i el Consell Comarcal del Montsià han rebutjat la proposta presentada per Esquerra Republicana de Catalunya -derivada de la petició de la PDE- per reduir de forma planificada el minitransvasament de l'Ebre a Tarragona. Crec que l'adjectiu "planificada" deixa clar que no es demana un tancament d'aixeta immediat. Per tant, dir que aquesta proposta acabaria amb la concessió dels regants és una afirmació agosarada. Seria cert si dins de la planificació no es contemplessin els problemes de finançament dels regants, cosa que tocaria fer als polítics si es tirés endavant aquesta reducció planificada del minitransvasament. És difícil que qui està a favor del minitransvasament s'hi posi en contra. Per això hem d'escoltar excuses per no plantejar-se si cal o no reduir de forma gradual aquesta aportació d'aigua al Camp de Tarragona.\nLlegeixo a Vilaweb que Google ha presentat una nova eina, Gapminder, que proporciona de forma gràfica comparacions de diverses variables que informen sobre l'estat del desenvolupament mundial segons el Banc Mundial. A la dreta es pot seleccionar un estat i es destaca al gràfic la seva ubicació. Així mateix, en passar per damunt dels punts del gràfic es veu a quin estat correspon cada un d'ells. Hi ha gràfiques sobre diferents dades: esperança de vida, nombre d'usuaris d'Internet, població, quantitat de dones que treballen, pressupost per a despeses militars, ...\nEl PP fomentant el diàleg\nMostra de foment de diàleg per part del PP a Salamanca. Ara resulta que els catalans són els culpables que no vagin prou avançades les autovies a Salamanca. Mira que si acaben traslladant allí els peatges de les nostres autopistes...\nEscrit per Unknown a 30.5.06 0 comentaris Enllaços que hi fan referència\nHackers a Versió RAC1\nVersió RAC1 és un programa que escolto cada dia quan vaig de la feina a casa. És un programa divertit amb força continguts interessants. Avui parlaven de l'IGC, o Internet Global Congress -que han traduït com International Global Congress-. Han comentat sobre l'IGC, la presència a Barcelona de Gilberto Gil, ministre de cultura de Brasil, país de referència en temes de programari lliure. I n'han parlat amb cert menyspreu, pel simple fet que el senyor Gil està a favor dels hackers. És clar, el primer que els ha vingut al cap és la definició equivocada i que provoca confusió, la qual equipara hacker a pirata informàtic o sabotejador. Definició que a alguns els va bé per tal que no es parli de compartir coneixements lliurement, ja sigui promovent el programari o la cultura lliures. Com molts sabem, quan en els mitjans es parla de hacker realment s'està pensant en cracker, i per referir-se al concepte real de hacker alguns ho engloben dins de friki.\nNo crec però, que Gilberto Gil vingui a Barcelona a parlar a favor dels pirates ni de l'ús malintencionat de la tecnologia per perjudicar els sistemes informàtics de tercers. Simplement crec que ha vingut a promoure la cultura lliure, la qual no existiria sense els veritables hackers.\nMalauradament als mitjans es parla amb més propietat de temes de premsa rosa o dels esports que no pas d'altres temes relacionats amb la tecnologia. I no és que d'informació n'hi hagi poca, ni gent a qui preguntar. Això sí, si Bill Gates estornuda tothom en fa una notícia.\nNota: Actualitzo l'entrada amb la referència de la notícia del diari Avui sobre el tema, d'on no es pot treure que aquest home doni suport a la pirateria, sinó que explica el seu punt de vista sobre la realitat dels drets d'autor.\nNota 2: El discurs que va fer.\nEscrit per Unknown a 29.5.06 0 comentaris Enllaços que hi fan referència\nL'Estatut: les opcions de vot\nL'inicial "vot nul polític" dels dirigents d'Esquerra i el desig de capitalitzar quotes de "sí" o de "no" dels diferents partits hauria de fer que els polítics es replantegessin el concepte de referèndum. En el referèndum de la Constitució Europea PSOE i PP competien per demostrar qui dels dos va aportar més vots favorables als resultats. En el de l'Estatut veurem com passa el mateix. Serà un sondeig d'intenció de vot per a les eleccions catalanes que faran els diferents partits, amb les seves particulars interpretacions. Però, potser podria cercar-se una solució imaginativa. Es podria pensar en un referèndum amb múltiples opcions, a més de les tradicionals "sí", "no" i "en blanc". Abans de la campanya cada partit hauria de posicionar-se clarament i, si s'escaiés, matisar el seu vot. Cada un dels posicionaments matisats configuraria una opció, que indicaria la intenció de la persona que l'ha triat en votar.\nAixí, en el cas de l'Estatut, podríem tenir el "sí", el "no" i el "blanc" de tota la vida; el "sí a l'Estatut, sí a la foto, sí a Catalunya" de CiU; el "sí a l'Estatut, no al PP" del PSC; el "sí a l'Estatut, de debò" d'IC-V; el "sí crític", per si algú vol dir que no però, no s'atreveix; el "no perquè ho diuen les bases" dels dirigents d'Esquerra; el "no per insuficient" dels ciutadans descontents amb l'acord assolit; el "no perquè ho diu la COPE" dels dirigents del PP espanyol; el "no, encara que primer era sí" del PP català; el "no per evitar la balcanització" d'Aznar,... No acabaríem amb tants de "no". Després vindrien diferents colors. Perquè el blanc potser és massa positiu. Potser caldria un gris, per indicar que ni blanc, ni negre, que no importa. El negre, per indicar que no es vol votar cap de les opcions donades. El blanc per dir que qualsevol resultat ja ens sembla bé. El vermell, d'emprenyamenta amb tot allò relacionat amb l'Estatut. Fins i tot podria haver la típica opció "altres", deixant que l'elector es quedi a gust escrivint la seva opinió.\nÉs a dir, que amb una mica d'imaginació, podrien configurar els nostres governants una oferta d'opcions que servirien per molt més que per aprovar l'Estatut. Serien un veritable estudi de motius i evitarien la polèmica sobre què volen dir els ciutadans quan voten "sí" o quan voten "no", si s'han escoltat més Mas que Maragall, o Rajoy que Carod-Rovira. Fins i tot resultaria divertit això de l'Estatut.\nEscrit per Unknown a 28.5.06 0 comentaris Enllaços que hi fan referència\nDel munt de fotos que vaig fent, prement el disparador de forma indiscriminada, he muntat un àlbum a flickr, de les que m'agraden per tenir-les de fons d'escriptori a l'ordinador. No és que siguin grans fotos però, com que allò fotografiat és preciós, vull compartir-les amb vosaltres.\nAhir vaig fer unes quantes fotos més per la ribera. Ara les fotges comencen a veure's més. L'Encanyissada està plena de coll-verds. I aquí teniu una foto d'una àdena que anava nedant amb les cries. Quan em van veure les cries van córrer a amagar-se baix les herbes del desaigüe i l'àdena va quedar-se en primer pla, com camuflada, o també, per despistar i salvar les cries.\nPossible impost sobre correu electrònic i SMS\nVia Barrapunto llegeixo que la Unió Europea podria plantejar-se un impost sobre els correus electrònics i SMS que s'envien des dels telèfons mòbils. Una gran idea, perquè com que l'ús dels mòbils és tan barat, ni ens adonarem.\nEl tripartit incomòda alguns empresaris\nLlegeixo a e-noticies una notícia sobre la preocupació que va expressar Manuel Lara sobre la porta oberta a la reedició del tripartit a Catalunya. Els empresaris -alguns- sembla que se senten més còmodes amb governs d'altres colors. Per què serà que sempre se senten ells menys còmodes amb les esquerres?\nEscrit per Unknown a 27.5.06 0 comentaris Enllaços que hi fan referència\nUn altre servei en fase Beta de Google per a organitzacions/empreses: Gmail for your domain. Es tracta d'un servei que ofereix correu electrònic Gmail, missatgeria instantània Google Talk, agenda Google Calendar, i un quadre comandament, per al domini de l'organització. El quadre de comandament ofereix la gestió de comptes, de llistes de correu, etc. Segons s'indica, cal demanar participar en la fase Beta i cal tenir registrat un domini d'Internet. No és accessible immediatament, semblant com va passar inicialment amb Gmail, perquè estan seleccionant els usuaris de prova.\nEscrit per Unknown a 26.5.06 0 comentaris Enllaços que hi fan referència\nFa uns dies que, a més de poder veure polles d'aigua, per la ribera es comencen a veure fotges. He actualitzat l'àlbum a Flickr amb fotos de les fotges que he vist avui -de lluny- i unes altres de l'Encanyissada fetes des de la zona del carril bici que va des de la zona de la Casa de Fusta al camí del Pas.\nEscrit per Unknown a 25.5.06 0 comentaris Enllaços que hi fan referència\nQuitrà a la ribera\nAquesta setmana han quitranat els camins de la ribera. Bé, almenys el camí que va a la Casa de Fusta. El quitranament ha consistit en la tècnica del pedaç. Muntanyes de quitrà, unes més aplanades, altres menys, la majoria amb un relleu que sobresurt de la superfície del camí. A més, el quitrà, tendre, com el de la imatge, com que no està gaire compacte, quan passen vehicles queda marcat, amb el relleu de les rodes. En alguns casos, les rodes dels tractors deixen uns relleus importants en un quitrà acabat de posar.\nTambé té un altre efecte la tècnica del pedaç. Els vehicles que passen pel camí van aixecant les pedretes banyades de quitrà que van estenent-se per allí on ha passat l'equip tapa-forats. Això té conseqüències: les pedretes s'escampen més; els vehicles, com cotxes i furgones, reben els impactes d'unes pedres que quan són tendres s'enganxen a la pintura; i, si aneu en bicicleta, us pot passar com a mi avui, que algunes pedretes salten i se us enganxen a les cames.\nLa tècnica del pedaç és freqüent a la ciutat d'Amposta, i imagino que en algunes dels voltants. I també és freqüent en camins com els que porten a Montsianell i a l'Ermita del Montsià, o en alguns de la ribera.\nAlgun dia seria interessant veure com d'efectiu és aquest mètode. Perquè a ningú no se li pot escapar que els pedaços s'erosionen i deixen de ser efectius en un termini de temps relativament curt. Ni comentar que en un indret com la ribera, en ple Delta, seria desitjable no anar escampant pedres de quitrà per tot arreu -aquí no vull dir si contaminen o no, perquè no és un tema del qual pugui parlar amb propietat-.\nEsquerra ha iniciat també la seva campanya pel referèndum de l'Estatut. Han canviat la cara al web i en entrar apareix la campanya, amb material promocional i documentació relacionada amb l'Estatut. Ve a ser el mateix material que hi havia en l'anterior web però, amb una organització i aspecte diferents.\nD'altra banda, Convergència i Unió ha presentat també la seva campanya, en positiu, associant el "sí" a l'Estatut amb el "sí" a Catalunya, seguint la línia de les anteriors campanyes electorals. Queda per veure com plantegen la campanya Iniciativa i el PP.\nEscrit per Unknown a 23.5.06 0 comentaris Enllaços que hi fan referència\nRetallades de l'Estatut, en percentatges\nXavier Caballé ha posat una entrada al seu bloc amb un quadre de les retallades de l'Estatut del 30 de setembre de 2005 aplicades a Madrid. Mireu-lo i opineu.\nL'Estatut: el PP\nMiquel Iceta publica al seu bloc una referència a les barbaritats que el Partit Popular ha dit referint-se a l'Estatut. Per als votants del PP seria aconsellable llegir-s'ho sense el prejudici relacionat amb la persona que l'ha publicat. Així veuran si realment el seu partit ha actuat amb respecte o amb menyspreu cap al sistema democràtic i cap a Catalunya. No cal comentar allò que des de mitjans afins al PP s'ha dit, i que de vegades semblava que o bé el mitjà o bé el PP actuava seguint el dictat un de l'altre. Per resumir què s'hi pot trobar són cites a quan es va dir que s'estava balcanitzant Espanya, que l'Estatut estava tutelat per ETA, que s'obre la porta a la poligamia, que es legalitza l'abortament, que els catalans decidirem sobre els diners de les altres comunitats autònomes espanyoles, etc. Qui hagi seguit el procés de l'Estatut pot recordar aquest conjunt de declacions fetes en algun moment o altre del mateix, i la creixent crispació política acompanyada de l'escalfament social anticatalà, copsat en la recollida de signatures contra l'Estatut. La recollida reclama un referèndum, en una intenció clara d'interferir en el flux que ha de seguir el text, des del Parlament fins que la societat catalana en doni l'opinió. I això, venint del PP, gran defensor del sistema, no està bé.\nEl PP té la pell molt fina i sap molt bé com fer-se la víctima. Quan ells insulten és perquè ho han de fer. Quan ells plantegaven decisions contràries a la voluntat popular és perquè ho han de fer. Quan l'oposició es manifestava contra les seves decisions estava manipulada pels socialistes. Quan els papers s'intercanvien, com es diu en castellà, "donde dije digo digo Diego".\nAra bé, tot i que el PP es comporta cínicament, no comparteixo que una campanya electoral com la del referèndum els utilitzi i els pagui amb la mateixa moneda, per dir que el "no" serà utilitzat per ells contra Catalunya. Seria una gran oportunitat de demostrar-los que la resta, tot i els insults i el menyspreu, saben fer les coses de forma elegant i respectuosa.\nEscrit per Unknown a 21.5.06 0 comentaris Enllaços que hi fan referència\n40 barbaritats sobre l'Estatut\nQue el PP ha utiltizat políticament l'Estatut per erosionar el govern espanyol crec que no se li escapa a ningú. Miquel Iceta publica al seu bloc 40 barbaritats de diferents polítics del PP sobre l'Estatut. Malgrat que té raó, que el PP ha utilitzat l'Estatut per fer erosió política, no és motiu per equiparar el no amb el PP i amb l'odi a Catalunya. Mala campanya abans de començar oficialment.\nEscrit per Unknown a 19.5.06 0 comentaris Enllaços que hi fan referència\nEl programari lliure i el comercial\nEl Dossier Tecnològic anuncia el programa Tic Tac Web que farà BTV sobre programari lliure demà dissabte. El seu títol: programari lliure o software comercial (propietari)?.\nSempre és bo que es parli de programari lliure als mitjans però, hi ha certs conceptes equivocats que cal anar corregint. Del títol es desprenen vàries coses.\nEn primer lloc, un aspecte més de llengua que tècnic és la distinció entre programari i software que s'hi fa, quan en català s'ha d'utilitzar programari -tot i que algunes persones prefereixen software, ni que sigui en cursiva-.\nEn segon lloc, el tòpic o equivocació reincident. El programari lliure no és comercial segons el títol. D'acord que als Estats Units parlar de free software faci que la confusió sigui inevitable entre programari lliure i gratuït. Però, aquí tenim paraules diferents per a lliure i gratis. A més, en aquestes alçades per preparar un programa així, amb la informació existent i la gent que estem en aquest món de la informàtica, es pot saber de seguida que hi ha empreses que treballen amb programari lliure o fins i tot basen el seu model de negoci en aquest tipus de programari, el qual es diferencia de l'altre, bàsicament per la seva llicència i les llibertats que dóna.\nLa polèmica de l'Estatut a l'Ebre\nAcabo de posar un comentari al bloc del company blocaire ebrenc Manel de la Vega. Els seus comentaris per animar a votar sí a l'Estatut estan en la línia del PSC -normal- i també cau en l'equiparació del "no" amb postures extremistes, amb el PP, etc. Algun dia seria interessant veure debats amb arguments de veritat i no hooliganisme de partit. Encara que això és difícil que mai sigui així.\nEscrit per Unknown a 18.5.06 1 comentaris Enllaços que hi fan referència\nL'Estatut: la campanya\nEl govern català ha iniciat una campanya per difondre el nou Estatut que es vota en referèndum. En primer lloc la premsa va repartir en cap de setmana la guia per llegir l'Estatut. És a dir, com llegir l'Estatut en positiu. El web de la Generalitat conté diferents documents relacionats amb el text: el text aprovat per les Corts Espanyoles, un resum d'aquest, una comparativa entre aquest i l'Estatut de 1979, i diversos quaderns temàtics. S'hi troba a faltar però, la comparació entre l'Estatut que es vota i el sortit del Parlament. Els ciutadans han de conèixer també allò pel qual es va apostar tant el 30 de setembre de 2005 i que ha desaparegut del text.\nLa campanya però, també l'han iniciat els partits. Els socialistes catalans han presentat el seu eslògan per convèncer els electors. L'estratègia de la por: "el PP utilitzarà el teu no contra Catalunya". I a més d'estratègia de la por, presenta l'Estatut com un plebiscit contra el PP i conté una dosi considerable de demagògia. S'està equiparant tothom qui defensi el "no" com algú que va contra Catalunya, cosa que és completament falsa. En la mateixa línia argumental, qui no vagi a votar també actua contra el país, perquè el PP ha repetit incansablement que als catalans no ens interessa el nou Estatut.\nA la xarxa la campanya té una altra vessant. Videos i àudios denuncien les incoherències d'uns i altres en la negociació d'aquest Estatut. Esquerra té al seu web un enllaç a les retallades de l'Estatut, amb diversos videos sobre les retallades i els posicionaments de Zapatero i Mas, i documents comparatius de les retallades efectuades al text. Via e-noticies es pot accedir a un video, El show d'Esquerra, el qual presenta les incoherències dels dirigents de la formació al llarg dels mesos. És una campanya paral·lela de desprestigi iniciada fa mesos.\nSerà difícil trobar respostes davant dels dubtes sobre el sentit del vot si s'espera obtenir-les de la campanya. No és estrany però, perquè tindrà una semblança considerable amb la de la Constitució Europea.\nEscrit per Unknown a 18.5.06 0 comentaris Enllaços que hi fan referència\n2-1, la segona!\nXiquets, no és que pugui dir-se que sóc un gran aficcionat al futbol. Però, el Barça m'agrada, i quan juga bé, encara més. Avui he marxat de davant la tele just quan el Barça ha marcat els dos gols. Podria dir que ho intuïa... L'Arsenal ha estat un gran equip, que els ha fet suar de valent. Però, el Barça ha aguantat i ha fet la feina ben feta. Visca el Barça!\nEscrit per Unknown a 17.5.06 0 comentaris Enllaços que hi fan referència\nTest del mal programador\nAquí hi ha un test per saber si ets un mal programador: Signs You're a Crappy Programmer (and don't know it).\nEl Príncipe Gitano, amb la memorable versió d'In the Ghetto...\nEscrit per Unknown a 17.5.06 1 comentaris Enllaços que hi fan referència\nL'espill va convertint-se en catifa\nL'espill de la ribera comença a convertir-se en catifa verda. L'arròs comença a sortir i aviat fara pesigolles al ventre dels cames-llargues. La ribera canvia de color i d'olors. El verd també entra pel nas.\nUs poso l'enllaç de sempre a les fotos de Flickr de l'àlbum Delta de l'Ebre 2006. Estan ordenades cronològicament.\nAixí mateix podeu veure tres videos: el primer, el vol d'un bernat pescaire que va volar quan m'atansava. És habitual anar tranquil·lament i que d'un desaigüe te'n surti un -igual que amb l'agró-. Després teniu dos videos on surten polles d'aigua, les quals es creuen pels camins i s'amaguen només veure't, o arrenquen a volar si no les tenen totes. Que en gaudiu!\nEscrit per Unknown a 16.5.06 0 comentaris Enllaços que hi fan referència\nL'Estatut: la vegueria\nLa sortida d'Esquerra del govern, a les Terres de l'Ebre ha fet que es parli del tema de la vegueria. La vegueria és l'organtizació territorial dels serveis de la Generalitat. El seu òrgan de govern són els consells de vegueria, els quals, segons l'Estatut, substitueixen les diputacions. Ara bé, en canvi, la supressió dels límits territorials està subjecta a l'article 141.1 de la Constitució Espanyola: qualsevol alteració dels límits provincials s'haurà d'aprovar amb una llei orgànica de l'Estat. Per tant, o l'Estatut és ja aquesta llei orgànica o bé caldrà esperar encara a tenir vegueries equiparades plenament a províncies a partir d'una nova llei pendent de fer.\nPasqual Maragall fa ben poc que va comentar que caldria esperar la propera legislatura. El ministre Sevilla va advertir fa un temps que estava d'acord amb la nova divisió territorial, sempre que a les eleccions generals es respectessin els escons de les quatre circumscripcions catalanes. Això potser caldria que s'expliqués perquè té diversos significats: cal conservar les divisions provincials i assignar els escons segons aquestes a les generals, o cal que el nombre d'escons que corresponent a Catalunya no sigui modificat, independentment de com es reparteixin entre les diferents vegueries?\nSigui com sigui, potser l'Estatut no comporti la redefinició completa de la divisió territorial de Catalunya. I qui sap si això arribarà a ser possible en els propers anys.\nEscrit per Unknown a 16.5.06 2 comentaris Enllaços que hi fan referència\nApple acaba de posar a la seva botiga electrònica el nou MacBook, el substitut de l'iBook. Un gran ordinador portàtil, amb un disseny i unes prestacions molt bons. L'inconvenient és que Apple continua oferint models amb unitat combo (DVD i gravadora de CD) i has de triar el model mitjà per tenir ja la unitat SuperDrive (gravadora de DVD). Com l'iBook, el preu és des de 1069 euros, IVA inclòs. Un preu interessant.\nEl Parlament Europeu no coincideix amb el criteri del Consell quant a l'ús del català a Europa. El ministre Moratinos s'estranya, i alguns ho trobem normal i alleujador, doncs per exemple, en el cas de les patents de programari, gràcies a la discrepància no es va aprovar una mala directiva. Però, tornant al tema del català, malgrat que sigui una mala notícia, no deixa de tenir certa lògica.\nDins de l'argumentació que podria titllar-se de demagògica, dir que el govern espanyol no pot demanar el reconeixement del català a la Cambra europea quan no el té a l'espanyola és prou cert. A Europa el govern espanyol va aconseguir una solució a mitges, amb un reconeixement limitat del català. Espanya hauria de reconèixer plenament les llengües oficials al Congrés i al Senat per poder després demanar que les seves llengües oficials fossin reconegudes plenament a Europa. L'ordre de les accions seria molt més adequat i no tindríem una solució incompleta.\nMiquel Castelló, delegat del govern a l'Ebre\nLA MARFANTA anunviava ahir l'alta probabilitat que Miquel Castelló sigui el nou delegat de la Generalitat a les Terres de l'Ebre, cosa que ja apuntava fa uns dies en una altra entrada del bloc. L'EBREDIGITAL, fa una afirmació en un titular, en el mateix sentit, més segura encara. A més han sortit altres noms per als diferents serveis de la Generalitat, com Pepín Beltrán, Gabriel Perles, Pere Montanyana, Núria Ventura i Francesc Sanahuja.\nMentres Josep Piqué dóna lliçons als polítics catalans i es fa portaveu de la majoria de catalans -que no l'han votat precisament a ell-, a Madrid el seu partit és protagonista d'un nou capítol de crispació. El senyor Martínez Pujalte, qui em recorda un personatge de pel·lícula sobre l'època franquista, no respecta el president del Congrés i ha d'abandonar la sala. Els diputats populars es dediquen a cridar i a insultar el ministre Alonso. I això ho fa un partit que quan governava amb majoria absoluta no acceptava que ningú li digués què feia malament, i ridiculitzava l'oposició per pancartista. Jiménez Losantos estarà orgullós d'aquest partit, el dels maricomplejines, que s'ha especialitzat en l'aixecament de dubtes sobre qualsevol cosa relacionada amb el govern -fins i tot quant a la forma com va guanyar les eleccions-, en l'escalfament de l'ambient polític, a Madrid, i a la resta d'Espanya contra bascos i catalans.\nFarien bé els senyors i senyores del PP de mirar-se el video o escoltar la gravació del circ que han muntat al Congrés. Farien bé de reflexionar sobre si aquesta és la imatge que volen donar. Se suposa que els polítics han de defensar les seves postures amb serenitat i respecte. El PP li dóna la volta als conceptes i els transforma en crispació i menyspreu. Per això ja hi ha Salsa Rosa i programes d'aquest estil, no cal que es dediquin a la política si volen comportar-se així.\nEscrit per Unknown a 11.5.06 3 comentaris Enllaços que hi fan referència\n11 de maig de 2005: s'esvaeixen les il·lusions\nPer a molts catalans i catalanes el Pacte del Tinell, tan costós de signar, va significar la fi d'una etapa, que per a alguns encara ha d'acabar, el Pujolisme. Arribava aire fresc a la Generalitat, amb un govern catalanista i d'esquerres. Amb la corresponent precaució que cal prendre amb els propòsits polítics, s'encetava una etapa d'il·lusions.\nEl govern haurà tingut els seus millors i pitjors moments però, ha anat governant, diria que de forma correcta. L'Estatut, el punt estrella de la legislatura, ha posat el punt final a l'aventura. Artur Mas deu estar content, satisfet. Va anar d'home de país al Parlament, va arribar amb els punts imprescindibles a Madrid i en el moment menys esperat va treure's una foto de la màniga amb Zapatero, engegant qualsevol negociació a l'alça a fer punyetes -aquesta és la sensació des de fora; que em perdonin si no és així-. A partir d'aquí, públicament Esquerra es trobava entre espasa i paret, i els socialistes tenien la solució que ja els anava bé. Tot per no crear problemes al seu partit a Espanya, el PSOE, com tantes vegades ho hem vist els darrers anys, com en alguna votació a Europa.\nMalgrat tot, CiU no ha estat una força criticada per la seva actuació i es permet el luxe d'anar de salva-pàtries, i de garantia d'estabilitat política. Com sempre, com amb el transvasament -i sento reinicidir en el tema-. El pragmatisme dels mitjans i dels polítics ens fa perdre de vista que els mateixos que defensen aquest Estatut el rebutjaven absolutament per insuficient, abans de la foto de la Moncloa. La foto no ha trencat el tripartit però, ha ajudat suposo. Ara a veure quan dura l'Estatut que arriba net com una patena de Madrid.\nAvui, 11 de maig de 2005, Pasqual Maragall ha anunciat la fi del Pacte del Tinell. La primera legislatura amb un govern d'esquerres, després de l'era Pujol, acaba de forma prematura. Han deixat que s'esvaeixin les il·lusions del primer dia. El president ha dit que el primer Tinell no ha estat viable. I la pregunta és: i el segon, serà possible?\nEscrit per Unknown a 11.5.06 0 comentaris Enllaços que hi fan referència\nAquesta és la lletra d'una de les cançons d'Albert i la Banda dels 13, Sabates, botons i dimonis. Serà la primera de les entrades periòdiques al seu bloc on aniran penjant les lletres de les seves cançons.\nEl trencament del tripartit\nS'ha acabat el tripartit, i amb ell la il·lusió per una nova etapa política a Catalunya. En menys d'una legislatura s'han esvaït els somnis de canvi. Catalanistes i d'esquerres. Els farà falta més que això per confeccionar la campanya electoral.\nUn nou servei de Google, Google Trends, permet veure les gràfiques d'ús de paraules de cerca i el volum de notícies generades per aquestes. Permet conèixer en quin període de temps una paraula ha estat més cercada i ha aparegut a les notícies, veure l'evolució de les peticions de cerca al llarg del temps, veure les peticions que s'han fet per llengua, regió i ciutat, i també es poden comparar paraules de cerca, posant-les separades per coma. Per exemple, podeu provar de cercar linux, o cercar linux, windows, o estatut, o amposta, o amposta, tortosa, o zapatero, aznar,...\nLa comparació de paraules pot servir per comparar l'interés que desperten, evidentment, quan es comparen termes relacionats.\nBloc de Joaquim Vilagrassa\nLA MARFANTA té un nou bloc ebrenc enllaçat. És el del regidor convergent de l'Aldea i articulista d'opinió, Joaquim Vilagrassa.\nSense aigua tota la ciutat\nExpliquen avui El Punt i LA MARFANTA que Amposta es va quedar ahir 6 hores sense aigua. Ahir a a la tarda en arribar a casa vaig notar-ho. L'aigua baixava de color marró i es notava l'acumulació d'aire a les canonades. És un incident típic des de fa uns mesos que per un motiu o altre a Amposta patim talls d'aigua. Aquest cop però, ha afectat tota la població, mentres que altres vegades va per barris.\nDesapareix l'edició Terres de l'Ebre del Diari de Tarragona\nLlegeixo avui al Diari de Tarragona, a la contra que escriu J. Joaquim Buj, que properament desapareixerà l'edició del Diari de les Terres de l'Ebre. Això és una mala notícia. Primer va ser El Punt, que després de tenir una edició específica per al territori, va acabar unint-la amb la del Camp de Tarragona, se suposa que per qüestions econòmiques. Ara, després de mantenir durants uns anys l'edició reduïda del Diari per a les Terres de l'Ebre, haurem de continuar com abans, amb la secció pròpia a les pàgines interiors. I ens quedarem sense cap diari fet per a i des de l'Ebre.\nEvidentment, continuem tenint els setmanaris, La Veu de l'Ebre i el Més Ebre. Però, no tindrem premsa escrita del dia i des del territori. Potser el Més Ebre, del Grup 100% acabi sent un gratuït, si tenim en compte que el grup ja edita diversos diaris gratuïts a Catalunya. Ara bé, ja se sap, que els gratuïts poden tenir millor o pitjor informació però, en tenen poca i tenen molta publicitat. I això, si heu vist els diaris 20 Minutos, Metro, Qué! i altres, ho haureu pogut comprovar (les edicions en línia són millors que el paper).\nEscrit per Unknown a 10.5.06 0 comentaris Enllaços que hi fan referència\nAmb el referèndum del nou Estatut sembla que pot començar també el camí de Sant Jaume. Els peregrins estan ja preparant-se per aquesta llarga caminada, que podria durar fins la tardor. Un llarg camí del qual, gràcies a la imatge que ha donat el tripartit, el peregrí Mas sembla que surt amb avantatge -gràcies a la imatge amb Zapatero, també-.\nMalgrat que puguem continuar pensant que el tripartit era la millor opció de govern a Catalunya, entre altres coses perquè CiU és un partit favorable als transvasaments, cal reconèixer que no hem guanyat per espectacles. Des de Madrid i des de Catalunya, amb raó o sense, s'han proporcionat titulars a dojo, que han ajudat a crear la imatge caòtica del govern i de Catalunya, una imatge que conreen cada dia a la COPE. Si al final tenim eleccions caldrà veure si arriba la tan anunciada sociovergència o si s'edita un nou tripartit, amb més cap i amb menys discursos patriòtics i sentimentals que intenten justificar l'acció de govern. També caldrà veure quins líders continuen i quins passen a segon terme. Em guardo les preferències.\nEscrit per Unknown a 9.5.06 0 comentaris Enllaços que hi fan referència\nJoan Oliver i Microsoft\nEn Joan Oliver escrivia en la seva columna de l'AVUI sobre el premi Príncep d'Astúries per a Bill Gates i senyora. En Benjamí ho comenta al seu bloc. I és que l'articulista lloa l'acció de Microsoft en la millora de la humanitat: "el món seria molt pitjor sense ordinadors, sense Internet, sense Windows". I sempre que es lloa Windows es provoca que es parli de programari lliure. Perquè si la fractura digital es pot reduir és gràcies al programari lliure, no a la companyia de Redmon, malgrat que de tant en tant arribi amb un conveni sota el braç amb el govern de torn.\nYouTube és un pou sense fons. Avui he trobat un video de Huey Lewis & the News, el grup de música que em va acompanyar durant l'època de l'institut, gràcies a Albert. A sota teniu el video de The Power of Love, de la banda sonora de Regreso al Futuro, un dels èxits de la banda. Potser alguns de vosaltres no coneixeu la cançó, o potser ni la pel·lícula -senyal que ja no tinc 20 anys-.\nEscrit per Unknown a 8.5.06 2 comentaris Enllaços que hi fan referència\nLa BSA i l'Agència Tributària col·laboraran contra la pirateria de programari\nLa Business Software Alliance (BSA) i l'Agència Tributària col·laboraran en la lluita contra la pirateria de programari a les empreses i contra el frau fiscal. Una de les conseqüències que s'apunten és la regularització del programari de les empreses, és a dir, el pagament de llicències en aquells llocs on s'utilitza programari sense aquestes. Aquesta conseqüència, si s'arriba a produir, implica una despesa important, en algunes empreses, només en llicències de programes (de programari privatiu, és clar). Actualment l'alternativa del programari lliure en molts dels àmbits empresarials evitaria el pagament de llicències, podent utilitzar programari totalment legal.\nD'altra banda, la BSA té al seu web un fitxer sobre el valor del programari. Només començar s'enumeren les avantatges de tenir programari original:\nels programes originals garanteixen el seu correcte funcionament...\namb els programes originals s'elimina pràcticament la possibilitat d'entrada de virus...\nel suport, servei i assistència es materialitza per la correcta instal·lació d'aquest...\nels programes originals van acompanyats de documentació completa i correcta i els usuaris poden accedir en condicions avantatjoses a cursos de formació...\nles actualitzacions són a cost mínim amb la garantia de no perdre les dades creades amb la versió original...\nQui hagi fet servir programari original del que parla la BSA (privatiu) haurà experimentat coses que contradiuen algun d'aquests punts. Per posar un exemple, Windows no garanteix en la seva llicència la infalibilitat de funcionament. Diu, textualment "usted acepta que ningún Producto está libre de errores", cosa que qualsevol informàtic sap perfectament, i que qualsevol usuari de Windows ha pogut experimentar almenys un cop a la vida. Si tenir programes originals impliqués no ser infectat per virus, Windows no seria el sistema operatiu més atacat i infectat del món. Anant a les actualitzacions, el seu cost mínim potser és cert, si es compara amb l'adquisició d'una llicència de la nova versió però, no heu sentit parlar dels programes que deixen de funcionar quan s'instal·la un nou Service Pack?\nAixò no significa que el programari original és dolent. Simplement significa que l'etiqueta de ser original, referint-se a privatiu i amb llicència, no és garantia de ser millor.\nEscrit per Unknown a 8.5.06 1 comentaris Enllaços que hi fan referència\nPorto uns dies que no sé ben bé què dir sobre l'Estatut i la maleïda polèmica creada per aquests polítics que tenim -o que patim-. Ara es parla d'eleccions anticipades. És cert que tal com va el tripartit no pot seguir. I una de les millors formes de solucionar els problemes és tornant a començar, ja sigui tornant-se a reunir i acordant la continuació de la legislatura, o directament, convocant eleccions i veurem què diuen els ciutadans.\nAra bé, amb el pollastre que hi ha muntat aquí qui surt més ben parada és Convergència i Unió. Diuen que al PSOE ja li va bé. La pregunta és si als catalans també, o si als socialistes catalans també. Un partit que fa dos anys era demonitzat per haver pactat amb el PP o per haver fet de Catalunya la seva finca, ara no pot convertir-se per art de màgia, en un partit vàlid per fer pactes de govern. Em refereixo a la sociovergència, a la possible aliança PSC-CiU en unes hipotètiques properes eleccions.\nPerquè si això passés la decadència dels polítics de casa nostra estaria més que demostrada. I potser entraríem en un altre cicle d'aquells de desencant i de deixar que els polítics es facin ells tots sols la festa. A votar també anirien ells potser.\nEscrit per Unknown a 7.5.06 0 comentaris Enllaços que hi fan referència\nLes bases d'Esquerra han estat coherents amb els plantejaments del partit, cosa que no ha fet la direcció, i han escollit el no com resposta al referèndum de l'Estatut. La direcció, no mantenint la coherència, s'abstindrà al Senat. No ho entenc, o més aviat, no vull entendre-ho. Si bé és cert que un "no" al Senat, sumat al "no" del PP, faria endarrerir els tràmits i la possibilitat de fer el referèndum abans de l'estiu s'esvaïria, també ho és que si els motius pels quals Esquerra va votar negativament al Congrés continuen existint, per coherència el vot hauria de continuar sent el mateix. I no només ha ocorregut que al Senat no s'ha mantingut la coherència sinó que de cara al referèndum es promovia el vot nul polític, una opció estranya i fins i tot còmica, que mostrava la incapacitat de defensar amb arguments un vot negatiu, o la d'acceptar que el text aprovat ja li va bé a Esquerra. Al final la coherència ha guanyat, sigui o no l'opció del "no" la més encertada, gràcies als militants.\nQuant a Convergència i Unió, després de la foto Mas-Zapatero, s'han presentat com els salvadors de l'Estatut. Presumeixen d'haver assolit l'acord que ha permès tenir un nou Estatut. Ens en podem fiar però? Convergència, el partit que va rebutjar el transvasament de l'Ebre a Catalunya i després el va acceptar a Madrid, ha fet la jugada un altre cop, presentant fites indiscutibles per al nou Estatut i renunciant-hi amb la tramitació al Congrés. Les bases de Convergència no haurien d'estar satisfetes. El seu partit ha preferit no ser coherent, qui sap si a canvi d'una foto -i un grapat de vots-, o simplement de fer trontollar el tripartit.\nAra sembla que el tripartit té poc futur, si fem cas de les declaracions. Els salvadors de l'Estatut remarquen que un partit que no hi dóna suport no hauria de continuar al govern. S'apunta la probabilitat d'eleccions anticipades -CiU ja és camí de Sant Jaume-. El govern enceta una campanya infumable per rentar el cervell als catalans sobre la bondat del text acordat -en comptes de fomentar la participació i mantenir-se neutral-. Qui voti no serà un inconscient que, en comptes d'estar dient que el text no el satisfà, estarà dient que no vol nou Estatut. Potser el proper 18 de juny hi haurà passera d'Estatutitis haurem de quedar-nos a casa a fer repòs.\nUn martinet ros, i algunes fotos més, entre les quals la d'un bernat pescaire, sempre espantadís.\nEscrit per Unknown a 4.5.06 0 comentaris Enllaços que hi fan referència\nMés Badger a YouTube\nLa gent fa videos de qualsevol cosa, i aquesta pel·lícula Flash de "badger badger badger" té bastants de remakes a YouTube. A sota en teniu dos. El segon és una barreja de la paranoia de badger i de l'"Amo a Laura".\nUna paranoia divertida que fa un any van passar-me, i que sembla que continua: Badger badger badger.\nEscrit per Unknown a 4.5.06 2 comentaris Enllaços que hi fan referència\nQuantes nòvies/nòvios tindràs?\nSi volteu per la ribera us trobareu que les vores dels camins, a banda de tenir moltes roselles i altres plantes, tenen aquesta de la foto, que de menut li dèiem "garrutxos" i que la fèiem servir per jugar a veure quantes "nòvies" o "nòvios" tindríem. Consistia el joc a desfer l'espiga i tirar-la contra la roba. Tantes parts com quedessin enganxades equivalien a les parelles que tindríem.\nEs coneix pel nom de pixa-gossos, perquè diu que abans, pels vorals dels camins es pixaven els gossos i allí on ho feien, les ovelles no es menjaven l'herba, quedant zones amb l'herba molt crescuda per aquest motiu. Ara mateix no tinc a mà el nom real de la planta però, s'agraïrà la vostra aportació per completar aquesta entrada.\nTorres i edificis defensius\nHe obert un conjunt de fotografies destinades a torres i edificis defensius a Amposta i rodalies. Feia temps que tenia ganes de poder fotografiar les diferents torres que tenim al costat de casa. Poc a poc vaig fent-ho i ara les poso juntes en aquest àlbum de Flickr. La foto és la torre de Forcheron a la zona de davant dels ullals de Baltasar, a l'altra part de carretera Amposta-La Ràpita pel canalet.\nEscrit per Unknown a 3.5.06 0 comentaris Enllaços que hi fan referència\nCarta d'un militant d'ERC des de Marroc\nPublica LA MARFANTA una entrada sobre la carta que Al Turtusi, des del Marroc, ha penjat al seu bloc. És la carta d'un militant de base d'ERC en relació a la postura adoptada per Esquerra en la votació al referèndum del nou Estatut. I és que el vot nul polític és una postura fàcil i incoherent, en la línia de la mateixa Convergència.\nJordi Marín substitueix Oriol Ferran\nVilaweb publica la notícia sobre el nomenament del nou Secretari de Telecomunicacions i Societat de la Informació del DURSI, en substitució d'Oriol Ferran. Es tracta de Jordi Marín, fins ara directori de TecnoCampus Mataró.\nEn moltes poblacions hi ha bandes transversals instal·lades als carrers per fer reduir la velocitat dels vehicles. En pocs dies però, dues poblacions de les nostres terres han començat a eliminar-les -almenys en alguns carrers-. És el cas de Jesús i d'Ulldecona. En el segon cas feia molt poc que s'havien instal·lat. En les dues poblacions s'ha optat per substituir-les per passos de vianants elevats. L'únic inconvenient que hi veig és que continuen pintant els passos amb bandes blanques sobre roig, quan el pas de vianants són bandes blanques sobre negre -de moment no he trobat res que digui el contrari-.\nDe tota manera, és d'agrair el canvi. Al cap i a la fi qualsevol pot observar que els conductors que corren per dins de les poblacions ho fan hi hagin o no bandes transversals. I, en canvi, aquestes perjudiquen tots els usuaris de la via, castigant els amortidors i obstaculitzant el pas dels vehicles de dues rodes.\nEscrit per Unknown a 2.5.06 0 comentaris Enllaços que hi fan referència\n10.000 visites en quatre mesos\nLA MARFANTA ens desperta avui amb la gran notícia d'haver assolit les 10.000 visites en els primers quatre mesos de 2006. Felicitats des d'aquí!\nImatges i videos de la ribera\nAlgunes fotos del bernat pescaire, una au que fuig de seguida quan et veu. Els quadros d'arròs amb aigua i gavines contemplant el sol. Bous a la zona dels ullals de Panxa. I fotos i dos videos d'un tractor preparant la terra per a l'arròs i les gavines volant pel seu voltant.\nLes fotos les trobareu a Flickr.\nEscrit per Unknown a 1.5.06 0 comentaris Enllaços que hi fan referència\nDesapareix l'edició Terres de l'Ebre del Diari de ...\nLa BSA i l'Agència Tributària col·laboraran contra...


Jordi Turull: "La decisió del futur polític de Catalunya ara està en mans dels catalans i no d'arreglar-ho en un despatx" - Sala de premsa. Generalitat de Catalunya\nJordi Turull: "La decisió del futur...\nJordi Turull: "La decisió del futur polític de Catalunya ara està en mans dels catalans i no d'arreglar-ho en un despatx"\nEl conseller de la Presidència ironitza sobre el suport que la dreta espanyola dona al referèndum que es vol fer a Veneçuela, impulsat pels opositors i que el govern del país considera il•legal\n“La decisió del futur polític de Catalunya ara està en mans dels catalans. No està en mans d’arreglar-ho en un despatx”. Així de contundent ha estat avui el conseller de la Presidència i portaveu del Govern, Jordi Turull, després que el president espanyol Mariano Rajoy hagi posat com exemple la política de diàleg que practica el govern basc, en comparació a la del català, que ha permès arribar a acords amb l’executiu estatal. Turull, durant “L’entrevista del diumenge” del 324, ha afirmat que “els ciutadans de Catalunya, amb tot el que ha passat aquests anys, s’han guanyat el dret a votar i s’han guanyat el dret a votar independència, sí o independència, no”. I ha afegit: “Des que el President va anunciar la data i la pregunta, la decisió està en mans dels ciutadans”.\nEl conseller de la Presidència ha dit que “la gent abans és demòcrata que d’un partit i, per tant, el que no vol és ser tractada com a súbdita. Vol ser tractada com a ciutadà. I com a ciutadà, respondrà i anirà a votar”. Turull ha retret novament al govern central i al president Mariano Rajoy no haver fet cap proposta per a Catalunya i ha acusat els socialistes de “ser especialistes a marejar la perdiu” després que hagin anunciat l’interès d’engegar una reforma constitucional.\nEn referència al manifest que un sector dels militants dels comuns ha fet públic en contra del referèndum, el conseller ha manifestat: “Si els històrics del PSUC aixequessin el cap no entendrien absolutament res i es posarien les mans al cap tenint en compte que, gràcies en part també al seu compromís i sacrifici, hem pogut arribar fins aquí.”\nTurull ha ironitzat sobre el suport que la dreta espanyola dona al referèndum que es vol fer a Veneçuela, impulsat pels opositors i que el govern de Nicolás Maduro considera il·legal. “L’exemplaritat comença per casa d’un mateix. És perplex i una contradicció en sí mateix”, ha afegit.


House Bastion Bitola Macedònia - Ofertes d'hotels amb els MILLORS DESCOMPTES EN LÍNIA\n237 Solunska Street, Bitola City Center, Bitola, Macedònia, 7000 - Veure al mapa\nConvenientment situat a Bitola, House Bastion és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHouse Bastion ofereix un servei impecable i compleix amb totes les exigències dels més experimentats viatgers. Recepció 24 hores són només algunes de les comoditats que fan que House Bastion sigui diferent dels altres hotels de la ciutat.\nGaudiu de les comoditats d'alta gama com ara aire condicionat, calefacció, escriptori, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a House Bastion.


Gran remuntada dels sots 16 de l’Anoia Rugby Club a “Les Comes” – Anoia Rugby Club\nGran remuntada dels sots 16 de l’Anoia Rugby Club a “Les Comes”\n10 desembre, 2018\tIn\tNotícies sots16\nAquest dijous 6 de desembre, l’equip sots 16 de l’Anoia Rugby Club, agermanat amb els de l’Esparreguera Rugby, s’han enfrontat al Catalunya Central al camp de Les Comes d’Igualada.\nEl partit no ha començat bé per als locals que no s’han acabat de trobar còmodes al camp, segurament pel fet de comptar amb un jugador menys, com a conseqüència d’una baixa d’última hora. Així doncs, els dubtes i les indecisions, sumats al bon joc dels de Manresa i Vic deixaven el resultat en un aclaparador 0 a 17 al final de la primera part.\nA la represa però, els de l’Anoia han sortit més concentrats, ferms en la defensa i resolutius en l’atac, i han encadenat 4 marques que, amb 3 conversions addicionals, han deixat el marcador en 26 a 17 a pocs minuts del final. Una última marca dels jugadors del Catalunya central ha establert el resultat final en 26 a 24.\nHa estat, en definitiva, un bon partit i s’ha de felicitar als Hippos de l’Anoia i als Víkings d’Esparreguera per saber-se sobreposar al mal resultat, realitzant una gran segona part i aconseguint una merescuda victòria.


Rigau recalca que les matriculacions són "irreversibles" i es faran al juny\nLa consellera d'Ensenyament de la Generalitat, Irene Rigau, ha recalcat aquest dijous que les matriculacions escolars són "irreversibles" i es faran al juny com estaven previstes, després que el Govern hagi presentat un recurs contenciós demanant un nou període de matriculació en el qual es garanteixi que el castellà sigui llengua vehicular el proper curs.\nEn declaracions a Tv3 recollides per Europa Press, Rigau ha mostrat la seva "tranquil·litat absoluta" en què la immersió lingüística es mantindrà, i ha lamentat la voluntat del Govern de repartir l'ensenyament d'idiomes segons uns percentatges sense tenir en compte la realitat social. "L'ensenyament de la llengua no es reparteix com un formatget. És una intromissió total a la llibertat dels centres per exercir una exigència que la societat fa", ha apuntat.\nHa negat que les matriculacions es vagin a repetir ni a ampliar el termini perquè es pugui sol·licitar el castellà com vehicular, i ha subratllat que aquest "no és un element bàsic per a l'assignació de les places".\nA més, ha explicat que en el cas d'alumnes que no parlen català "hi ha un mecanisme d'acolliment per atendre'ls adequadament", per la qual cosa ha assegurat que el model funciona i ha de preservar-se de la dinàmica política, especialment en època d'eleccions.


Reunió de comerciants\nLa regidoria de comerç convoca als comerciants del municipi a una reunió el proper dimecres 27 de febrer a les 20.15h a l’aula polivalent de la Biblioteca de Felanitx, per tractar els següents assumptes, entre altres que puguin sorgir:\nValoració de la campanya dels 2.000 euros, i resultats de participació.\nPlanificació de les campanyes comercials 2019.\nInformació sobre les noves convocatòries de subvencions municipals (locals buits i associacions).\nInformació sobre les ajudes i subvencions 2019 de la Conselleria de Treball, Comerç i Indústria per a nous negocis i per a mantenir i consolidar els existents.\nRecordatori de l’existència del Servei Felanitx Emprèn.\n· L’horari de treure les bosses de fems és de dimarts a diumenge de 18:00 a 21:00 h. o fins que passi el camió de recollida.\n· Deixalles pot venir a cercar- vos els electrodomèstics, mobles i altres estris només amb una trucada de telèfon, al núm. 971582710\n· Si ets un particular i tens un parell d’enderrocs pots anar al Parc Verd de Portocolom.\nLes inscripcions seran fins dia 15 de febrer a l’oficina de l’Àrea de Joventut. Per a més informació 971584031.\nDivendres 15, a les 20,00h, a la sala d’exposicions Beatriz Polo «L’Illa», a la Sala Miquel Barceló Gori Mora «#Luv the Body», es podran visitar fins el 31 de març de 2019\nDivendres 15. A les 21h a la sala d’actes de la Casa de Cultura, La classe, preu entrada 7 euros i targeta de les 5 entrades 30 euros.\nDissabte 16. A les 21h a la sala d’actes de la Casa de Cultura, Jo Emma.Tu, Roger.\nDivendres 22. A les 21h a la sala d’actes de la Casa de Cultura, Madame Marie.\nDissabte 23, A les 21h a la sala d’actes de la Casa de Cultura, Transbord.\nAforament limitat a 100 places. No us quedau sense entrada!! Amb la col·laboració del Circuit d’Arts Escèniques, del CACIM del Consell de Mallorca.


Els jutjats donen la raó al 90% dels preferentistes que demanden els bancs - Regió7 :: El Diari de la Catalunya Central\nEls jutjats donen la raó al 90% dels preferentistes que demanden els bancs\nLes resolucions favorables als inversors doblen les del 2012\nefe | madrid 06.08.2015 | 07:43\nLes audiències provincials van donar la raó a nou de cada deu preferentistes que van decidir demandar els bancs per la mala comercialització d'aquests productes l'any passat, i també a set de cada deu afectats, majoritàriament pimes, per contractes de permuta financera o swaps.\nAixí es desprèn de l'Observatori de la Jurisprudència de Productes Financers Complexos, elaborat per Jausas per tercer any consecutiu, en què ha analitzat més de 1.800 sentències dictades per les audiències provincials i el Tribunal Suprem el 2014 amb relació a participacions preferents, swaps, productes estructurats i obligacions subordinades. D'aquestes, la major part, un total de 1.057, van estar relacionades amb swaps, permutes financeres que en teoria buscaven protegir els clients de la pujada de tipus d'interès, la inflació o les oscil·lacions del mercat de divises.\nEn 3 de cada 4 casos, el 74,17%, les audiències van avalar pimes i particulars, i altres actors menys habituals, com comunitats de propietaris, religioses i, fins i tot, algun Ajuntament. El 70,9% de les pimes va obtenir la sentència favorable dels tribunals, mentre que el 75,22% de particulars va aconseguir l'anul·lació dels seus swaps, la majoria, vinculats a hipoteques. Va ser l'any passat quan el Tribunal Suprem va començar a dictar sentències sobre aquests productes, i va donar la raó a quatre dels cinc casos estudiats.\n"La gran quantitat de sentències, unit al fet que condemnen majoritàriament les entitats financeres, hauria d'obligar la CNMV a prendre mesures contundents contra les entitats financeres per la mala col·locació d'aquests productes", assenyala Jordi Ruiz de Villa, soci de Litigació Bancària de Jausas, que considera que "podria tractar-se d'un abús de mercat". A més, precisa que la "gran asimetria d'informació" fa que cada vegada més es doni la raó a empreses i grans corporacions, ja siguin públiques o privades.\nMentrestant, el 2014, els tribunals van dictar 514 resolucions referides a participacions preferents, de les quals el 90,4% van ser favorables als inversors, percentatge que dobla el registrat el 2012.


Himar González torna a ser notícia i, aquesta vegada, per culpa del volcà de La Palma | Antena 3\nHimar González torna a ser notícia i, aquesta vegada, per culpa del volcà de La Palma\nper Miguel Cuartas 04/10/2021 16:39h\nHimar González és una de les meteoròlogues d'Antena 3 que està seguint l'evolució de l'erupció del Cumbre Vieja. Ja s'hi va desplaçar durant els primers dies d'erupció per informar dels fets en tot moment.\nEstar a prop del volcà implica respirar gasos tòxics i cendra, cosa que està passant factura a alguns periodistes com Himar.\nDesprés de vuit dies retransmetent el volcà des de l'illa de La Plama, Himar ha hagut de retornar a la península. La inhalació de gasos li ha causat alguns problemes de salut: «Tinc una inflamació com una casa a les vies respiratòries per tot el que he inhalat malgrat la mascareta».\n«Han estat vuit dies molt intensos, com a meteoròloga i com a canària mai vaig pensar que em toqués viure una cosa així. Però, sens dubte, em quedo amb la gent de l'illa i la lliçó de lluita que ens han donat. Gràcies per acollir-nos com a casa, assegurava la meteoròloga a les seves xarxes socials.\n«Entre totes les pèrdues i l'esgotament, la gent d'allà et rep amb somriures que contagien, força i resiliència. La cadena de solidaritat i lluita que han creat és infinita. Malgrat la catàstrofe natural que estan vivint, t'ofereixen tot el que tenen», continuava.\nHimar González agraeix les nombroses mostres d'afecte que ha rebut\nDesprés d'aquestes declaracions, ahir a la nit va tornar a enviar un missatge als seus seguidors d'Instagram per agrair les mostres d'afecte que ha rebut.\n«He rebut milers de missatges, així que és el meu deure comunicar-vos que estic bé, moltes gràcies a tots. No és res preocupant ni ha estat res més greu que una inflamació a les vies respiratòries. Això em va causar la inhalació continuada de pols de cendra i gasos», deia.\n«Quatre dies de llit, una mica fastiguejada, seguint les bones recomanacions de la meva doctora Elena, i ja gairebé com nova. Avui he pogut viatjar un altre cop a la meva terra. I per rematar les restes que em queden, res millor que un bany matinal al meu oceà i respirar aire pur del camp».\n«Ara sí, puc dir, comencen les meves primeres vacances d'estiu. Gràcies pels vostres missatges i bons desitjos. Ha estat només una anècdota diminuta del dia a dia», concloïa.\nHimar González va estar ingressada a l'hospital a finals de 2020\nQuan s'acabava el 2020, Himar González va alertar els seus seguidors que havia estat ingressada a l'hospital per una infecció complicada. «Vaig tenir septicèmia. És una infecció que, una vegada que passa a la sang, és molt perillosa i en 48 hores, aproximadament, et podries acomiadar del món».\nHimar González sortia en una imatge estirada en un llit i amb la via posada. Així, la meteoròloga d'Antena 3 anunciava la raó de la seva absència a 'El Tiempo'. «Estaré ingressada uns dies a l'hospital amb una patologia que s'ha complicat una mica, però que hem enxampat a temps».\nLa companya de Matías Prats i Mónica Carrillo calmava els seus seguidors i explicava que el seu ingrés a l'hospital no tenia relació amb la COVID-19. Per sort, la seva situació es va agafar a temps i n'estava segura que aviat tornaria amb més força.\n«Sigues feliç, viu. Bon dia, món. Gràcies per la vostra companyia, sempre», deia la presentadora al seu missatge.\nÚltima hora Última hora Televisió Última hora Meteorologia Última hora Volcà Última hora Illes Canàries Última hora Alerta Meteorològica


Guiseppe Corno va iniciar l’aventura dels dolços el 1920 sota el nom de “Dolcificio Corno”. Avui dia, sota el nom de Liking i amb quasi 100 anys (96 per ser exactes) aquesta empresa de San Martino di Lupari (Vèneto) segueix fabricant caramels, toffees i jellies sense parar. La tercera generació al capdavant de l’empresa segueix ferm al timó de la nau.\nL’assortiment de toffees cremosos és un producte relativament nou. Dic relativament perquè les fotos les he fet amb un toffee de coco d’un model que a la web el veig diferent. Potser han canviat algunes dades legals i amb ell, el nou disseny. De totes maneres, jo valoro el toffee cremós de coco que veieu. I no és res de l’altre món. Segurament per no tenir el costum de menjar coco “tou”, però en canvi, el trobo deliciós quan el mesclen amb xocolata. A Escandinàvia, d’això en saben molt. Moltíssim.\nPel que fa l’embolcall, no hi escatimaré gaires esforços perquè si realment el que hi ha al web, és el nou, malament. M’agradava molt més l’antic, amb el coco i les seves fulles. Per cert, que m’ho deixo… sabeu que a l’assortit hi ha toffees de cafè, avellana i xocolata? Potser aquests ja sonen millor pels nostres paladars, no creieu?\n(Adjunto dues imatges de l'interior de l'empresa / Font: web de Liking S.p.a.)\nCaramel tou Coco Italia Liking Toffee Cream Toffee de fruita Vèneto\nEtiquetes de comentaris: Caramel tou Coco Italia Liking Toffee Cream Toffee de fruita Vèneto


La UEA present a la Taula Estratègica Catalana del Corredor del Mediterrani - UEA\nLa Unió Empresarial de l’Anoia, representada pel President de l’entitat, Blai Paco, va participar en la constitució de la Taula Estratègia del Corredor Mediterrani, un instrument de participació que té com a objectiu fer front comú per impulsar aquesta infraestructura considerada clau per el desenvolupament futur de l’economia catalana i aprovat al 2011 per la Comissió Europea.\nEl President de la UEA va participar en aquesta reunió, que va liderar el president de la Generalitat, Carles Puigdemont, i on hi van assistir representants de tots els partits de l’arc parlamentari, les quatre diputacions, el món de l’empresa, els sindicats i les universitats.\nBlai Paco valora molt positivament poder participar en aquesta Taula Estratègica, on “hi som presents tots els agents que, tant de manera directa com indirecta, estarem afectats pels efectes que ha de produir el desenvolupament del projecte i que estem interessats en que l’administració espanyola no l’endarrereixi més, per que serà una infraestructura que ajudarà al reequilibri territorial”.\nCatalunya és un país de producció, transformació i implementació de valor afegit, que està en ple procés d’acceleració de la internacionalització de la economia. En aquest context, el Corredor del Mediterrani ha de representar un accelerador de l’economia, tant per la capacitat exportadora com per atraure i fixar inversions d’arreu del món.


Programa 333 – 19/08/2016 – Edició 2122 – Fes Ta Festa – La cultura popular a la ràdio i a internet\nPrograma 333 – 19/08/2016 – Edició 2122\n19 agost 2016Programes\nEl campus CONTRAPASSOS I REPARTIMENTS DE SARDANA de la Companyia XURIACH al “FES TA FESTA”\nEls dies 23, 24 i 25 d’agost la Companyia de música i dansa antiga tradicional Xuriach, amb el suport de l’EMM Can Ponsic, l’Ajuntament de Barcelona i el Departament de Cultura de la Generalitat, impartirà aquest campus de música i dansa que explorarà els orígens i els antecedents de la tradició dels repartiments a la dansa popular catalana. A l’entrevista central del programa parlem d’aquest Campus de CONTRAPASSOS I REPARTIMENTS DE SARDANA amb un dels seus responsables, en Marc Riera, que ens en donarà tot tipus de detalls.\nCom en tots els programes estiuencs, la música serà una de les grans protagonistes. Començant per les sardanes turístiques que ens faran visitar el cim de Puiggraciós, situat a la confluència dels termes municipals de l’Ametlla del Vallès, el Figueró i Montmany i Bigues i Riells, amb la sardana del mateix nom del mestre Puigferrer. Fins i tot farem una visita més extensa, a tota la “Costa Brava” amb la sardana del mestre Bartomeu Vallmajó.\nDe l’enyorat grup OBRINT PAS escoltarem un dels temes del seu treball de l’any 1997, que amb el títol de LA REVOLTA DE L’ÀNIMA, ens aportà temes tant celebrats com ara “Els crits de guerra”. I amb en Jordi Molina a la tenora i en Pere Pau Jiménez a l’acordió escoltarem el tema que donava nom al seu treball publicat l’any 2010 amb el títol “Sardana curta però no tant”.\nTindrem també les seccions, com sempre variades. Començant per les musicals estiuenques:\nLa que ens porta setmanalment en Ramon Vilar, els SONS DE LA TRADICIÓ, que aquesta vegada ens convida a escoltar una cançó narrativa, un romanç provinent del Priorat: “Allà al pont de Liró“.\nO la que ens presenta quinzenalment en Francesc Sànchez Carcassés, els CANTS DE TAVERNA, en la que aquest cop escoltarem una versió arranjada per a veu i cobla per l’Antoni Mas Bou de la famosa havanera del mestre Iradier “La paloma“, amb la veu de l’Indira Ferrer-Morató i la Principal de la Bisbal.\nLa encara jove secció VA DE JOC que ens preparen els amics de la Companyia L’ANÒNIMA ens proposen saber tot allò que cal saber del tradicional joc del “Quinto“.\nI també tindrem les DITES I REFRANYS d’en Víctor Pàmies, que en aquesta ocasió ens comenta un clàssic entre els clàssics: “De mica en mica s’omple la pica“.\nI és que és el que fem nosaltres. Anem fent comentaris, entrevistes, seccions, temes musicals i de mica en mica… ja hem omplert un altre FES TA FESTA.


El CoNCa vol que es recuperi La Vela de circ de Vilanova i la Geltrú\nDos anys després que es tanqués, el Consell Nacional reclama que la Generalitat es responsabilitzi d'aquest espai de residència i creació de circ\n1 min. Cultura 17/05/2013 20:18\nEl Consell Nacional de la Cultura i de les Arts ( CoNCa) ha defensat en un comunicat que es recuperi La Vela, el Centre de Residència i Creació de Circ de Vilanova i la Geltrú, en desús des del maig del 2011. La carpa del centre, amb un cost de manteniment de 95.000 euros anuals, es va guardar el juliol passat en un magatzem municipal a l'espera que una nova localitat instal·lés l'equipament.\nLa intenció del CoNCa és que l'equipament passi a mans de la Generalitat perquè es pugui restaurar i un cop feta la donació i restauració pugui retornar a l'activitat cirense a través d'un concurs públic.\nSegons declaracions del CoNCa, "la conjuntura de crisi en la qual estem immersos està incidint de forma greu en el món de la cultura i requereix el màxim compromís de col·laboració i de generositat entre les institucions, els sectors i la societat". D'aquesta manera, el Consell pretén afrontar la difícil situació en què viu la creació artística del nostre país.


Presentació del llibre “A mi también me duele”, de Raúl Lizana Zamudio | Centre de recursos i documentació per a les dones\nPresentació del llibre “A mi también me duele”, de Raúl Lizana Zamudio\ntags: Lectures Recomanades, Societat i cultura, Violència Masclista\nDes de fa uns anys ha augmentat la consciència social en relació al problema de les dones que pateixen violència de gènere en la parella. No obstant això, la situació dels seus fills i filles segueix mantenint com una qüestió minimitzada i fins i tot invisible. Després d’una llarga trajectòria professional en diferents perspectives d’aquest àmbit-homes, dones i infància, Raúl Lizana aborda de forma clara i directa els múltiples sofriments pels que travessen els nens i nenes víctimes de la violència de gènere en la parella.\nA partir d’una mirada fonamentada en l’experiència clínica i recolzada en múltiples investigacions, “A mi también me duele” descriu les difícils vivències d’aquests petits i petites i ofereix un panorama detallat de les conseqüències i danys derivats dels diversos traumes que pateixen. Alhora, aquest llibre ajuda a entendre la realitat de les mares que pateixen la violència de gènere en la parella, emfatitzant especialment els nombrosos esforços de protecció i cura que realitzen amb els seus fills i filles. Així mateix, s’aprofundeix en el vincle entre aquests nens i nenes i la figura del pare per destacar els riscos que implica aquesta relació i avançar propostes que garanteixin un contacte paternofilial lliure de violència.\nAquest llibre és una forma de fer visibles la valentia, els esforços i les estratègies d’aquests nens i nenes i de les mares al enfrontar la terrible realitat de la violència de gènere en la parella. “A mi también me duele” no és només una eina d’ajuda per als professionals sinó també un toc d’atenció a la societat en general: resulta imprescindible un major coneixement d’aquesta violència per brindar la possibilitat a les seves víctimes de reposar-se i obrir així un nou espai per a l’esperança.\nRaúl Lizana Zamudio és Psicòleg, Màster en Psicopatologia i psicoterapeuta especialitzat en violència de gènere en la parella. Des de fa 18 anys és professor i supervisor en aquest àmbit donant suport a diversos professionals i equips. Actualment és professor del Màster en Psicopatologia Infantojuvenil de la Universitat Autònoma de Barcelona i investigador en el tema dels nens i nenes víctimes de la violència de gènere en la parella.\nfrom → Agenda, Fons Documental, Notícies\n← Novetats al Servei d’Informació Juvenil el Punt: Assessoria de Mobilitat Internacional\nPrimera jornada “Pràctiques de referència de coeducació” →


El sector de l'oci nocturn de Manresa, «indignat» per l'ordre de la Moncloa - Regió7 :: El Diari de la Catalunya Central\nAl responsable d'El Sielu, Jordi Cortès, no li ha sorprès la mesura del Govern espanyol\nalba díaz / acn 14.08.2020 | 23:07\nEl sector de l'oci nocturn de Manresa, «indignat» per l'ordre de la Moncloa Regió7\nLa decisió del Govern espa-nyol de tancar les discoteques no sorprèn els responsables d'El Sielu, i el Grup Ítaca es declara resignat davant la impossibilitat de tornar a obrir.\nAl responsable del local d'oci nocturn El Sielu de Manresa, Jordi Cortès, no li ha sorprès la nova mesura que el Govern espanyol va anunciar ahir segons la qual s'obliga a mantenir tancades totes les discoteques, sales de ball i bars de copes, amb actuacions en directe o sense. El local d'oci nocturn bagenc va abaixar la persiana el 13 de març, un cop decretat el confinament, i no va ser fins al 20 de juny que va tornar a obrir ocasionalment per celebrar per avançat Sant Joan. Des d'aquell dia, la discoteca ha romàs tancada.\nL'acord unànime entre les comunitats autònomes de tancar l'oci nocturn a tot Espanya arriba tres setmanes després que la Generalitat ordenés, el 25 de juliol, la suspensió durant 15 dies a tot Catalunya de l'obertura al públic dels establiments amb llicència per a les activitats de discoteques, sales de ball i sales de festes amb espectacles. El 6 d'agost la Generalitat va prorrogar la mesura dues setmanes més. Ara toca al Govern aplicar l'ordre emesa aquest divendres pel ministeri de Sanitat.\nCortès assegura que se senten «indignats» per la nova notícia, ja que «és un moment complicat: tot i estar tancats, continuem tenint despeses i no podem desenvolupar la nostra activitat econòmica habitual». El propietari d'El Sielu ja ha expressat la seva intenció de reinventar el local, però no veu efectiu tirar endavant cap iniciativa, ja que lamenta que «mai se sap què vindrà, i ara només toca esperar».\nDídac Martínez, responsable del Grup Ítaca, està d'acord en la idea de ser pacient, perquè «poca cosa més es pot fer». SevenSeven i Coco Village, les dues discoteques que formen part del grup, van ser les úniques que van mantenir l'activitat el juliol, però també van haver de tancar a final de mes per les ordres imposades per la Generalitat.\nEn paral·lel, la Federació Catalana de Locals d'Oci Nocturn (Fecalon) ha demanat al president Torra que constitueixi ara un pla de rescat per al sector. E secretari general de Fecalon, Fernando Martínez, també car-rega contra el Govern espanyol, a qui acusa de «falta de planificació» i «d'enfonsar un sector estratègic com l'oci nocturn». A més, lamenta que l'executiu central «no hagi dialogat amb les empreses» abans de prendre unes decisions que considera «limitatives i restrictives».\nPedro Sánchez s'avé a negociar la cessió del superàvit municipal.\nLa Moncloa prepara un subsidi de 430 euros per a aturats sense prestació.


Recerca per la Ciutadania Global » Facultat de Dret\nConflictes armats i dret a l’educació.\nEls atacs a Líbia des del Dret Internacional Humanitari.\nPol Nord: delimitació del territori i drets indígenes.\nEvolució dels drets humans a la Xina.\nDrets humans a Corea del Nord i Corea del Sud.\nCentres de detenció de migrants en tercers països.\nLa rehabilitació i reinserció en el cas dels penats estrangers.\nDrets humans als Centres d’Internament d’Estrangers.\nImpacte de l’ordenança cívica de Barcelona.\nPropostes plantejades per les estudiants Marta Bitorsoli, Gisela Farré, Lara Ferri, Elisabet Lora, Alegria Riba, Meritxell Viladrich i l’estudiant Toni Zaragoza, amb la supervisió de Jaume Saura. Facultat de Dret de la UB, projecte Dret al Dret (curs 2010/2011).\nFeu-nos saber si desenvolupeu la vostra recerca de batxillerat sobre algun d’aquests temes.


La justícia frena el pla d’Ocupació que utilitza agències privades per recol·locar aturats | Economia | EL PAÍS Catalunya\nLa justícia frena el pla d’Ocupació que utilitza agències privades per recol·locar aturats\nUna sentència dona la raó al Govern basc i permet que Catalunya recorri contra el concurs\nMadrid 24 GEN 2017 - 09:40\tCET\nUna Oficina de Treball. Arxiu\nLa col·laboració amb agències privades per recol·locar aturats troba un obstacle darrere l'altre. Aquesta vegada el servei públic d'ocupació basc ha aconseguit tombar al seu territori el concurs d'agències de col·locació que el Ministeri d'Ocupació va adjudicar el 2015. Una sentència del contenciós administratiu anul·la exclusivament al País Basc la contractació d'aquestes agències a causa de la invasió de competències. La sentència permet que Catalunya i Andalusia recorrin contra el concurs. I altres comunitats estan valorant el dictamen per sumar-s'hi. Una vegada més, la implantació d'aquest sistema es complica.\nEl Ministeri d'Ocupació va realitzar el 2015 un concurs per contractar empreses privades de recol·locació d'aturats a tot el territori nacional. Encara que l'ocupació és una competència autonòmica, el ministeri que encapçala Fátima Báñez ho va justificar per la necessitat de promoure la mobilitat dels aturats entre regions. L'import del concurs arribava en el seu conjunt als 41 milions d'euros en dos anys, i les empreses guanyadores van ser quatre grans del sector: Adecco, Manpower, Eulen i una entitat que depèn dels Salesians.\nNo obstant això, aquesta convocatòria de l'Estat va irritar el servei públic d'ocupació basc, Lanbide. El Govern autonòmic va interpretar que s'estaven envaint les seves competències i de seguida va recórrer contra el concurs davant del jutjat central contenciós administratiu. Com a mesura cautelar, aquest òrgan va aturar el procés al País Basc. I ara ha remès a les parts la seva sentència, a la qual ha tingut accés aquest diari. La resolució estima la demanda de Lanbide i declara nul·la la contractació d'aquestes empreses en territori basc. El ministeri argumentava que posava els diners i que intentava fomentar la mobilitat geogràfica dels aturats. No obstant això, s'ha imposat la doctrina que esgrimia la comunitat basca que era una invasió directa de les seves competències.\nPetició d'informació a la Defensora\nEl Ministeri d'Ocupació ha admès davant de la Defensora del Poble que el 2015 va deixar sense gastar 240 milions d'euros corresponents a Formació, segons va avançar aquest diari. Aquesta resposta va arribar com a resultat de la reclamació iniciada per la patronal catalana Cecot.\nLa contestació va sortir del ministeri al començament del desembre. Però Cecot i altres organitzacions socials que s'han adherit a la reclamació de l'associació catalana (el sindicat CCOO, la patronal gallega de noves tecnologies, Agestic, i la Federació Empresarial Cacereña) encara no la coneixen. Així que en els últims dies han remès un escrit a la Defensora en què reclamen “la contestació íntegra presentada pel Ministeri d'Ocupació”.\nEncara que es pot recórrer contra la sentència davant de la sala contenciosa de l'Audiència Nacional, el dictamen obre la porta a Catalunya i Andalusia a impugnar també aquesta adjudicació. La primera sempre s'ha oposat als plans d'Ocupació per una qüestió de competències enmig de la forta aposta nacionalista. La segona comunitat argumenta, a més, que existeix “una alta càrrega ideològica” en els plans del ministeri.\nSegons apunten fonts de la Conselleria d'Ocupació de la Junta d'Andalusia, l'Executiu del PP està reduint els fons que destina a la modernització dels serveis públics per traslladar-los a la iniciativa privada. “El 2016 només van dedicar 12 milions a millorar les oficines d'ocupació a Andalusia. En total, per al conjunt de l'Estat únicament es van destinar 50 milions, gairebé el mateix pressupost que s'ha utilitzat per a aquests lots contractats amb empreses privades”, afirmen.\nAconsellat pel seu gabinet jurídic, el Govern andalús havia esperat que es materialitzessin les accions de recol·locació per intentar impugnar-les. Però ara aquesta sentència donarà ales a les seves pretensions. I no seran les úniques que es mostrin bel·ligerants.\nLa resistència s’estén\nEl País Basc, Catalunya i Andalusia ja havien refusat subscriure l'acord marc que permetia recórrer a agències privades. Però en aquests moments altres comunitats estan valorant aquest dictamen i les seves conseqüències. València, Castella-la Manxa, Extremadura i Aragó havien signat aquest acord el 2013, quant encara tenien executius del PP. Però el canvi de govern en aquestes autonomies ha provocat que renunciïn a aquest compromís.\nPer exemple, fonts de la Comunitat Valenciana traslladen que estan estudiant l'abast d'aquesta sentència. Es queixen que el Govern central ja està treballant amb les agències privades a la seva regió sense coordinar-se ni informar el Govern autonòmic. I podrien aprofitar el dictamen per frenar les accions del Ministeri d'Ocupació . A Castella-la Manxa, sostenen que aquesta sentència confirma que el servei central d'ocupació no hauria d'haver contractat mai directament i estan analitzant com actuar arran d'aquesta sentència.\nServei públic ocupació